USS Wyoming (BB-32)

Το **USS&nbsp;''Wyoming'' (BB-32)** ήταν το πρωτοπόρο πλοίο της ομώνυμης κλάσης θωρηκτών ντρέντνωτ και το τρίτο πλοίο του Πολεμικού Ναυτικού των ΗΠΑ που έφερε το όνομα «*Wyoming*», αν και μόλις το δεύτερο που ονομάστηκε έτσι προς τιμήν της πολιτείας. Η ναυπήγησή του άρχισε στις εγκαταστάσεις της William Cramp & Sons στη Φιλαδέλφεια τον Φεβρουάριο του 1910, καθελκύστηκε τον Μάιο του 1911 και ολοκληρώθηκε τον Σεπτέμβριο του 1912. Ήταν εξοπλισμένο με δώδεκα πυροβόλα των 305&nbsp;mm και μπορούσε να φθάσει τους 20,5&nbsp;κόμβους.

Κατά τη διάρκεια του Α΄ Παγκοσμίου Πολέμου ανήκε στην 9η Μοίρα Θωρηκτών η οποία είχε ενταχθεί στον βρετανικό Μέγα Στόλο () ως 6η Μοίρα Μάχης. Κατά τη διάρκεια του πολέμου το *Wyoming* πραγματοποίησε περιπολίες στη Βόρεια Θάλασσα και συνόδευσε νηοπομπές με προορισμό τη Νορβηγία. Τη δεκαετία του 1920 υπηρέτησε τόσο με τον Στόλο του Ατλαντικού όσο και με τον Στόλο του Ειρηνικού ενώ στα 1931–1932 μετατράπηκε σε εκπαιδευτικό πλοίο σύμφωνα με τους όρους της Συνθήκης του Λονδίνου (1930).

Παρέμεινε σε υπηρεσία ως εκπαιδευτικό καθ’ όλη τη διάρκεια της δεκαετίας του 1930 και από τον Νοέμβριο του 1941 ξεκίνησε η αξιοποίησή του για την εκπαίδευση των πυροβολητών. Δρούσε κυρίως στην περιοχή του Κόλπου του Τσεσαπίκ και εξαιτίας αυτού του γεγονότος του προσδόθηκε το προσωνύμιο «το επιδρομικό του Τσέσαπικ» (). Τουλάχιστον 35.000 πυροβολητές εκπαιδεύτηκαν επί του *Wyoming*, για να επανδρώσουν στη συνέχεια τα πλοία του ραγδαία διευρυνόμενου εξαιτίας των αναγκών του Β΄ Παγκοσμίου Πολέμου Ναυτικού των ΗΠΑ. Το παλαιό θωρηκτό παρέμεινε σε αυτό το ρόλο μέχρι και το 1947 οπότε και παροπλίστηκε για να πωληθεί στη συνέχεια για σκραπ.

## Περιγραφή

Το *Wyoming* είχε ολικό μήκος 171&nbsp;m, πλάτος 28&nbsp;m και βύθισμα 9&nbsp;m. Το εκτόπισμά του όταν ολοκληρώθηκε ήταν 26.000&nbsp;LT (26.417&nbsp;t) και έφτανε έως και τους 27.243&nbsp;LT (27.680&nbsp;t) όταν ήταν πλήρως έμφορτο. Προωθούνταν χάρη σε τέσσερις ατμοστρόβιλους που μπορούσαν να αποδώσουν έως και 28.000&nbsp;shp και τροφοδοτούνταν από δώδεκα ατμολέβητες που λειτουργούσαν με κάρβουνο. Μπορούσε να φθάσει τους 20,5&nbsp;kn και η ακτίνα δράσης του έφθανε τα  με ταχύτητα πλεύσης 10&nbsp;kn.

Ο κύριος οπλισμός αποτελούνταν από δώδεκα πυροβόλα των 305&nbsp;mm τα οποία ήταν εγκατεστημένα σε ζεύγη σε έξι πύργους, οι δύο εκ των οποίων μπροστά και οι άλλοι τέσσερις πίσω από την υπερκατασκευή. Ο δευτερεύων οπλισμός αποτελούνταν από είκοσι ένα πυροβόλα των 127&nbsp;mm. Η κύρια θωρακισμένη ζώνη είχε πάχος 279&nbsp;mm ενώ η εμπρόσθια όψη των πύργων των κύριων πυροβόλων ήταν πάχους 305&nbsp;mm. Η γέφυρα διέθετε πλευρική θωράκιση πάχους 292&nbsp;mm.

### Εκσυγχρονισμός
Το 1925 το *Wyoming* εκσυγχρονίστηκε στη Φιλαδέλφεια. Το εκτόπισμα του αυξήθηκε σημαντικά και έφθασε τους 26.066&nbsp;LT (26.484&nbsp;t) με κανονικό (standard) φορτίο και τους 30.610&nbsp;LT (31.100&nbsp;t) με πλήρες. Το πλάτος του αυξήθηκε και έφθασε τα 32&nbsp;m, κυρίως λόγω της εγκατάστασης εξογκωμάτων που παρείχαν προστασία από τορπίλες). Οι δώδεκα λέβητες που έκαιγαν κάρβουνο αντικαταστάθηκαν από τέσσερις που έκαιγαν πετρέλαιο. Οι νέοι λέβητες προορίζονταν για πλοία που εν τέλει δεν ναυπηγήθηκαν βάσει των όρων της Ναυτικής Συνθήκης της Ουάσιγκτον και η απόδοσή τους παρέμεινε ίδια με αυτή των παλαιών λεβήτων. Η θωράκιση του καταστρώματος ενισχύθηκε με την προσθήκη 89&nbsp;mm θωράκισης στο δεύτερο κατάστρωμα, μεταξύ των άκρων των βάσεων των πύργων πυροβόλων, καθώς και 44&nbsp;mm θωράκισης στο τρίτο κατάστρωμα στην πλώρη και την πρύμνη. Η θωράκιση του καταστρώματος πάνω από τις μηχανές και τους λέβητες αυξήθηκε κατά 19&nbsp;mm και 32&nbsp;mm αντίστοιχα. Πέντε από τα πυροβόλα των 127&nbsp;mm αφαιρέθηκαν για να εγκατασταθούν στη θέση τους οκτώ αντιαεροπορικά των 76&nbsp;mm. Επίσης αφαιρέθηκε ο κύριος ιστός για να δημιουργηθεί χώρος για ένα καταπέλτη εκτόξευσης υδροπλάνων που εγκαταστάθηκε στον πύργο Νο.&nbsp;3.

## Επιχειρησιακή ιστορία

Η ναυπήγηση του *Wyoming* άρχισε στις 9&nbsp;Φεβρουαρίου 1910 στις εγκαταστάσεις της William Cramp & Sons στη Φιλαδέλφεια. καθελκύστηκε στις 25&nbsp;Μαΐου 1911 και ολοκληρώθηκε έναν χρόνο και τέσσερις μήνες αργότερα, στις 25&nbsp;Σεπτεμβρίου 1912. Έπειτα από την ένταξή του σε υπηρεσία, ακολούθησε τρίμηνη περίοδος ολοκλήρωσης διάφορων εργασιών στη Νέα Υόρκη. Στη συνέχεια απέπλευσε για να συναντήσει τον υπόλοιπο στόλο στο Χάμπτον Ρόουντς (Hampton Roads) στις 30&nbsp;Δεκεμβρίου, όπου έγινε ναυαρχίδα του Διοικητή του Στόλου του Ατλαντικού. Απέπλευσε από το Χάμπτον Ρόουντς στις 6&nbsp;Ιανουαρίου 1913 με προορισμό την Καραϊβική. Έπειτα επισκέφθηκε τη Διώρυγα του Παναμά -η οποία ήταν εκείνη την περίοδο κοντά στην ολοκλήρωση- και στη συνέχεια συμμετείχε σε ασκήσεις του στόλου στα ανοιχτά της Κούβας. Επέστρεψε στον Κόλπο του Τσέσαπικ στις 4&nbsp;Μαρτίου.

Το *Wyoming* συμμετείχε στη συνέχεια ασκήσεις στα ανοιχτά των Ακρωτηρίων της Βιρτζίνια και στις 18&nbsp;Απριλίου μπήκε για δεξαμενισμό στη Νέα Υόρκη ο οποίος διήρκεσε έως τις 7&nbsp;Μαΐου. Εντάχθηκε και πάλι στον στόλο και μετείχε σε γυμνάσια στα ανοιχτά του Μπλοκ Άιλαντ (Block Island), που διήρκεσαν από 7 έως 24&nbsp;Μαΐου. Κατά τη διάρκεια των ασκήσεων οι μηχανές του παρουσίασαν προβλήματα, γεγονός που επέβαλε επισκευές στο Νιούπορτ από 9 έως 19&nbsp;Μαΐου. Στο τέλος του μήνα ήταν στο λιμάνι της Νέας Υόρκης για να συμμετάσχει στη τελετή για το μνημείο προς τιμήν του θωρακισμένου καταδρομικού *[[USS Maine (1890)|Maine]]*, το οποίο είχε καταστραφεί στο λιμάνι της Αβάνας στις 15&nbsp;Φεβρουαρίου 1898. Στις 4&nbsp;Ιουνίου έπλευσε προς την Αννάπολις για να παραλάβει ναυτικούς δοκίμους της Ναυτικής Ακαδημίας για θερινό εκπαιδευτικό ταξίδι.

Αφού επέστρεψε τους δοκίμους στην Αννάπολις στις 24–25&nbsp;Αυγούστου, το *Wyoming* συμμετείχε σε ασκήσεις για τις επόμενες εβδομάδες. Στις 16 Σεπτεμβρίου επέστρεψε στη Νέα Υόρκη για επισκευές που διήρκεσαν έως τις 2 Οκτωβρίου. Στη συνέχεια πραγματοποίησε δοκιμές πλήρους ισχύος στη θάλασσα, πριν μεταβεί στα Ακρωτήρια της Βιρτζίνια για να λάβει μέρος σε νέες ασκήσεις του στόλου. Στις 26 Οκτωβρίου απέπλευσε για ένα ταξίδι καλής θελήσεως στην Ευρώπη. Επισκέυθηκε τη Μεσόγειο και επισκέφθηκε τη Βαλέτα, Νάπολη και τη Βιλφράνς-συρ-Μερ. Αναχώρησε από τη Γαλλία στις 30 Νοεμβρίου και έφτασε στη Νέα Υόρκη στις 15 Δεκεμβρίου. Στις 6 Ιανουαρίου απέπλευσε για το Χάμπτον Ρόουντς, όπου ανεφοδιάστηκε με κάρβουνο ενόψει των ετήσιων ασκήσεων του στόλου στην Καραϊβική.

Οι ασκήσεις διήρκεσαν από τις 26&nbsp;Ιανουαρίου έως τις 15&nbsp;Μαρτίου, με βάση του στόλου το Γκουαντάναμο στην Κούβα. Το *Wyoming* και ο υπόλοιπος στόλος συνέχισαν προς τον Κόλπος του Τσέσαπικ για επιπλέον εκπαίδευση. Στις 3&nbsp;Απριλίου το *Wyoming* άφησε τον στόλο και στάλθηκε στη Νέα Υόρκη για γενικές επισκευές που διήρκεσαν έως τις 9&nbsp;Μαΐου. Στη συνέχεια επέστρεψε στο Χάμπτον Ρόουντς όπου παρέλαβε στρατιωτικά τμήματα για να τα μεταφέρει στη Βερακρούζ όπου και έφθασε στις 18&nbsp;Μαΐου. Η αποστολή αυτή έγινε στο πλαίσιο της παρέμβασης των ΗΠΑ στη Μεξικανική Επανάσταση και της κατάληψης της Βερακρούζ για την προστασία των Αμερικανών πολιτών. Το *Wyoming* περιπολούσε στα ανοιχτά της Βερακρούζ μέχρι το φθινόπωρο του 1914, οπότε επέστρεψε στα Ακρωτήρια της Βιρτζίνια για ασκήσεις. Στις 6&nbsp;Οκτωβρίου έφθασε στη Νέα Υόρκη για επισκευές που διήρκεσαν έως τις 17&nbsp;Ιανουαρίου 1915.

Στη συνέχεια μετέβη στο Χάμπτον Ρόουντς και κατόπιν στην Κούβα, όπου συμμετείχε στις ετήσιες ασκήσεις του στόλου στα ανοιχτά της νήσου. Αυτές διήρκεσαν έως τον Απρίλιο, οπότε και επέστρεψε στις ΗΠΑ. Έλαβε μέρος σε επιπλέον ασκήσεις στα ανοιχτά του Μπλοκ Άιλαντ κατά τους επόμενους μήνες, και στις 20&nbsp;Δεκεμβρίου επέστρεψε στη Νέα Υόρκη για ακόμη έναν εκσυγχρονισμό. Στις 6&nbsp;Ιανουαρίου 1916 εξήλθε από το δεξαμενισμό και έπλευσε προς την Καραϊβική. Στις 16&nbsp;Ιανουαρίου έφτασε στη νήσο Κουλέμπρα και στις 27&nbsp;Ιανουαρίου επισκέφθηκε το Πορ-ω-Πρενς (Port-au-Prince) στην Αϊτή. Την επομένη μπήκε στο λιμάνι του Γκουαντάναμο και συμμετείχε σε ασκήσεις του στόλου έως τις 10&nbsp;Απριλίου, έπειτα από τις οποίες επέστρεψε στη Νέα Υόρκη. Ακολούθησε άλλος ένας γύρος εργασιών, από τις 16&nbsp;Απριλίου έως τις 26&nbsp;Ιουνίου. Αφού επανήλθε στην ενεργό υπηρεσία, το *Wyoming* συμμετείχε σε ασκήσεις στα ανοιχτά των Ακρωτηρίων της Βιρτζίνια για το υπόλοιπο του έτους. Αναχώρησε από τη Νέα Υόρκη στις 9&nbsp;Ιανουαρίου 1917 για ασκήσεις σε κουβανικά νερά που διήρκεσαν έως τα μέσα Μαρτίου. Αναχώρησε από την Κούβα στις 27&nbsp;Μαρτίου και έπλεε στα ανοιχτά του Γιόρκταουν όταν οι ΗΠΑ κήρυξαν πόλεμο στη Γερμανία στις 6&nbsp;Απριλίου και μπήκαν και επισήμως στον Α΄ Παγκόσμιο Πόλεμο.

### Α΄ Παγκόσμιος Πόλεμος

Το *Wyoming* παρέμεινε στην περιοχή του Κόλπου του Τσέζαπικ για τους επόμενους επτά μήνες και χρησιμοποιήθηκε για την εκπαίδευση μηχανικών και άλλων ειδικοτήτων στα μηχανοστάσια των πλοίων. Στις 25&nbsp;Νοεμβρίου η 9η Μοίρα Θωρηκτών, που αποτελούνταν από τα *Wyoming*, *[[USS New York (BB-34)|New York]]*, *[[USS Delaware (BB-28)|Delaware]]* και *[[USS Florida (BB-30)|Florida]]*, απέπλευσε από τις Ηνωμένες Πολιτείες με προορισμό τη Βρετανία. Η Μοίρα αυτή προοριζόταν να ενισχύσει τον Βρετανικό Μεγάλο Στόλο στη βάση του στο Σκάπα Φλόου (Scapa Flow) και έφθασε στον προορισμό της στις 7&nbsp;Δεκεμβρίου για να ενταχθεί στην 6η Μοίρα Θωρηκτών του Μεγάλου Στόλου. Από τον Δεκέμβριο του 1917 έως τον Φεβρουάριο του 1918 η αμερικάνικη δύναμη έλαβε μέρος σε ασκήσεις με τους Βρετανούς.

Στις 6&nbsp;Φεβρουαρίου, το *Wyoming* και τα υπόλοιπα αμερικανικά θωρηκτά πραγματοποίησαν την πρώτη τους πολεμική επιχείρηση, συνοδεύοντας μία νηοπομπή προς το Στάβανγκερ της Νορβηγίας, μαζί με οκτώ βρετανικά αντιτορπιλικά. Στις 7&nbsp;Φεβρουαρίου παρατηρητές σε αρκετά πλοία, συμπεριλαμβανομένου του *Wyoming*, ανέφεραν λανθασμένα πως εντόπισαν γερμανικά υποβρύχια τα οποία είχαν εξαπολύσει τις τορπίλες τους για να πλήξουν τα πλοία της νηοπομπής. Η νηοπομπή έφτασε με ασφάλεια στη Νορβηγία δύο ημέρες αργότερα και το ταξίδι επιστροφής πίσω στο Σκάπα Φλόου διήρκεσε επίσης δύο ημέρες. Το *Wyoming* περιπολούσε στη Βόρεια Θάλασσα τους επόμενους μήνες, αναμένοντας ενδεχόμενη έξοδο του γερμανικού Στόλου Ανοικτής Θαλάσσης. Στις 30&nbsp;Ιουνίου το *Wyoming* και η υπόλοιπη 6η&nbsp;Μοίρα κάλυψε επιχείρηση πόντισης ναρκών στη Βόρεια Θάλασσα. Κατά τη διάρκειά της, μέλη των πληρωμάτων –σε κατάσταση έντασης– ανέφεραν εκ νέου ψευδώς πως εντόπισαν υποβρύχια και το *Wyoming* άνοιξε πυρ εναντίον των φανταστικών στόχων. Κατά την επιστροφή, η 6η&nbsp;Μοίρα ενώθηκε με τη νηοπομπή HZ40 που επέστρεφε από τη Νορβηγία.

Στις 14&nbsp;Οκτωβρίου το θωρηκτό *New York* συγκρούστηκε με ένα υποβρύχιο και το βύθισε. Ωστόσο η σύγκρουση προκάλεσε ζημιές στις έλικες του πλοίου, γεγονός που ανάγκασε τον ναύαρχο Ρόντμαν να μεταφέρει τη σημαία του από το *New York* στο *Wyoming* μέχρι να ολοκληρωθούν οι επισκευές του πρώτου. Στις 21&nbsp;Νοεμβρίου, μετά την Ανακωχή της Κομπιέν και το τέλος του Μεγάλου Πολέμου, το *Wyoming* ήταν ένα από τα σκάφη του συμμαχικού στόλου που συνάντησαν τον γερμανικό Στόλο Ανοικτής Θαλάσσης στη Βόρεια Θάλασσα και τον συνόδευσαν στο Σκάπα Φλόου, όπου θα παρέμενε υπό επιτήρηση.

Στις 12&nbsp;Δεκεμβρίου, πλέον ως ναυαρχίδα του του νέου Διοικητή της 9ης&nbsp;Μοίρας, υποναυάρχου Ουίλιαμ Σιμς (William Sims), απέπλευσε από τη Βρετανία για τη Γαλλία. Συναντήθηκε στα ανοιχτά της Βρέστης με το υπερωκεάνιο *[[SS George Washington|George Washington]]* το οποίο μετέφερε τον Πρόεδρο Γούντροου Γουίλσον στη Γαλλία όπου θα λάμβανε μέρος στις ειρηνευτικές διαπραγματεύσεις στο Παρίσι. Το *Wyoming* επέστρεψε στη Βρετανία δύο ημέρες αργότερα και στη συνέχεια απέπλευσε για τις Ηνωμένες Πολιτείες, φτάνοντας στη Νέα Υόρκη στις 25&nbsp;Δεκεμβρίου. Παρέμεινε εκεί κατά τη διάρκεια της Πρωτοχρονιάς και στις 18&nbsp;Ιανουαρίου 1919 έγινε η ναυαρχίδα της 7ης Μοίρας Θωρηκτών, φέροντας τη σημαία του υποναυάρχου Robert Coontz.

### Μεσοπόλεμος

#### 1919–1924

Την 1η&nbsp;Φεβρουαρίου, το *Wyoming* απέπλευσε από τη Νέα Υόρκη για να συμμετάσχει στις ετήσιες ασκήσεις του στόλου στα ανοιχτά της Κούβας, πριν επιστρέψει ξανά στη Νέα Υόρκη στις 14&nbsp;Απριλίου. Στις 12&nbsp;Μαΐου απέπλευσε εκ νέου για να συμβάλει στην καθοδήγηση ομάδας αερακάτων Curtiss NC που πραγματοποίησαν την πρώτη διατλαντική πτήση. Ακολούθησε η παραλαβή ναυτικών δοκίμων για εκπαιδευτικό και στη συνέχεια στάλθηκε για επισκευές και εκσυγχρονισμό στο Νόρφολκ ενόψει της αποστολής του στον Ειρηνικό. Στο πλαίσιο αυτής της αναβάθμισης ο αριθμός των δευτερευόντων πυροβόλων του μειώθηκε σε δεκαέξι. Έπειτα από την ολοκλήρωση των εργασιών έγινε η ναυαρχίδα της 6ης Μοίρας Θωρηκτών του νεοσύστατου Στόλου του Ειρηνικού. Στις 19&nbsp;Ιουλίου το *Wyoming* και τα υπόλοιπα πλοία του στόλου απέπλευσαν από την ανατολική ακτή με προορισμό τον Ειρηνικό. Διέπλευσαν τη Διώρυγα του Παναμά στα τέλη του ίδιου μήνα και έφτασαν στο Σαν Ντιέγκο της Καλιφόρνια στις 6&nbsp;Αυγούστου.

Στις 9&nbsp;Αυγούστου, το *Wyoming* μετακινήθηκε στο Σαν Πέδρο (San Pedro) απ’ όπου επιχειρούσε για τον επόμενο μήνα. Έπειτα μετέβη στο ναυπηγείο Puget Sound για επισκευές που διήρκεσαν έως τις 19&nbsp;Απριλίου 1920. Στις 4&nbsp;Μαΐου επέστρεψε στο Σαν Πέδρο και επανέλαβε το συνηθισμένο πρόγραμμα ασκήσεων στα ανοικτά της Καλιφόρνια. Στις 30&nbsp;Αυγούστου απέπλευσε από την Καλιφόρνια με προορισμό τη Χαβάη, όπου συμμετείχε σε περισσότερες ασκήσεις κατά τη διάρκεια του Σεπτεμβρίου. Επέστρεψε στο Σαν Ντιέγκο στις 8&nbsp;Οκτωβρίου και στις 5&nbsp;Ιανουαρίου 1921 άφησε το Σαν Φρανσίσκο για ταξίδι στη Κεντρική και τη Νότια Αμερική με σπουδαιότερο σημείο την επίσκεψη στο Βαλπαραΐσο της Χιλής, όπου το επισκέφθηκε ο πρόεδρος της χώρας, Αρτούρο Αλεσάντρι, στις 8&nbsp;Φεβρουαρίου. Το *Wyoming* έφτασε στο Puget Sound για επισκευές στις 18 Μαρτίου.

Στις 2&nbsp;Αυγούστου, το *Wyoming* βρισκόταν στη Μπαλμπόα, στη Ζώνη της Διώρυγας του Παναμά για να παραλάβει τον αντιναύαρχο Ρόντμαν και επιτροπή που επέστρεφε από το Περού πίσω στη Νέα Υόρκη. Το πλοίο έφτασε στη Νέα Υόρκη στις 19&nbsp;Αυγούστου και επανεντάχθηκε στον Στόλο του Ατλαντικού. Έγινε η ναυαρχίδα του ναυάρχου Hilary P. Jones, Διοικητή του Στόλου. Ακολούθησε ο συνήθης ετήσιος κύκλος χειμερινών ασκήσεων στα ανοικτά της Κούβας και θερινών γυμνασίων στην ανατολική ακτή για τα επόμενα τρεισήμισι χρόνια. Καθ’ όλη αυτή την περίοδο ήταν η ναυαρχίδα των του Στόλο Αναγνώρισης (). Το καλοκαίρι του 1924 πραγματοποίησε εκπαιδευτικό ταξίδι στην Ευρώπη, με στάσεις στο Torbay, στο Ρότερνταμ, το Γιβραλτάρ και τις Αζόρες.

Τον Ιανουάριο και Φεβρουάριο του 1924 το Ναυτικό διεξήγαγε τις ασκήσεις «Fleet Problem» II, III και IV ταυτόχρονα. Στο πλαίσιο της FP III, το *Wyoming*, το αδελφό *[[USS Arkansas (BB-33)|Arkansas]]* και τα δύο θωρηκτά κλάσης *[[Θωρηκτό κλάσης Florida|Florida]]* συμμετείχαν στη θέση των νέων θωρηκτών της κλάσης *[[Θωρηκτό κλάσης Colorado|Colorado]]*. Κατά τη φάση FP IV των ασκήσεων, το *Wyoming* ανήκε στη δύναμη που εκπροσωπούσε το Αμερικανικό Ναυτικό. Δέχθηκε εικονική επίθεση από αεροσκάφη της «εχθρικής» δύναμης, αλλά κρίθηκε ότι τα αντιαεροπορικά του πυρά, μαζί με την προστασία των μαχητικών του αεροπλανοφόρου *[[USS Langley (CV-1)|Langley]]*, προστάτευσαν αποτελεσματικά τον στόλο.

#### 1925–1930
Στις 14&nbsp;Φεβρουαρίου 1925 το *Wyoming* διέπλευσε ξανά τη Διώρυγα του Παναμά με προορισμό τον Ειρηνικό, όπου συμμετείχε σε ασκήσεις του στόλου ανοικτά της Καλιφόρνια. Στη συνέχεια κατευθύνθηκε προς τη Χαβάη όπου παρέμεινε από τα τέλη Απριλίου έως τις αρχές Ιουνίου. Επισκέφθηκε το Σαν Ντιέγκο μεταξύ 18–22&nbsp;Ιουνίου και έπειτα επέστρεψε στην ανατολική ακτή μέσω της Διώρυγας του Παναμά. Ακολούθησε πλους προς την Κούβα και την Αϊτή, και στη συνέχεια το Wyoming επέστρεψε στο Ναυτικό Ναυπηγείο της Νέας Υόρκης για επισκευές από τις 23&nbsp;Νοεμβρίου έως τις 26&nbsp;Ιανουαρίου 1926.

Το *Wyoming* επέστρεψε στη συνηθισμένη ρουτίνα χειμερινών ασκήσεων στην Καραϊβική και θερινών εκπαιδευτικών ταξιδιών. Στα τέλη Αυγούστου μετέβη στη Φιλαδέλφεια για εκτενή εκσυγχρονισμό. Οι παλαιοί λέβητες που έκαιγαν κάρβουνο αντικαταστάθηκαν από νέους που λειτουργούσαν με πετρέλαιο και προστέθηκαν εξογκώματα στο κήτος του πλοίου ώστε να προστατεύεται από τορπίλες και νάρκες. Οι εργασίες ολοκληρώθηκαν στις 2&nbsp;Νοεμβρίου και ακολούθησε ταξίδι αξιολόγησής τους στην Κούβα και τις Παρθένες Νήσους. Επέστρεψε στη Φιλαδέλφεια στις 7&nbsp;Δεκεμβρίου και δύο ημέρες αργότερα επανήλθε ως ναυαρχίδα του Στόλου Αναγνώρισης, στον οποίο παρέμεινε για τα επόμενα τρία χρόνια.

Από τις 19&nbsp;Σεπτεμβρίου 1930  έως τις 4&nbsp;Νοεμβρίου του ίδιου έτους ήταν η ναυαρχίδα της 2ης Μοίρας Θωρηκτών. Έπειτα έπαψε να είναι πλοίο πρώτης γραμμής και έγινε η ναυαρχίδα της Εκπαιδευτικής Μοίρας.

#### 1931-1941
Σύμφωνα με τους όρους της Ναυτικής Συνθήκης του Λονδίνου, το *Wyoming* έπρεπε να «αποστρατιωτικοποιηθεί». Στο πλαίσιο της διαδικασίας αυτής, αφαιρέθηκαν τα εξογκώματα που παρείχαν προστασία από τις τορπίλες, η πλευρική θωράκιση καθώς και τα μισά από τα κύρια πυροβόλα του. Επανήλθε σε υπηρεσία τον Μάιο 1931 και στις 29 του μήνα επιβιβάστηκε πλήρωμα από δόκιμους αξιωματικούς από την Αννάπολις για εκπαιδευτικό ταξίδι στην Ευρώπη. Στις 15&nbsp;Ιουνίου, καθώς διέσχιζε τον Ατλαντικό, το *Wyoming* διέσωσε το υποβρύχιο *[[USS O-12|O-12]]*, του οποίου οι μηχανές είχαν υποστεί βλάβη. Το ρυμούλκησε  στη Βόρεια Ιρλανδία. Κατά την παραμονή του στην Ευρώπη, το *Wyoming* επισκέφθηκε την Κοπεγχάγη, Δανία, το Γκρήνοκ στη Σκωτία, το Κάδιθ και το Γιβραλτάρ. Επέστρεψε στο Χάμπτον Ρόουντς στις 13&nbsp;Αυγούστου· κατά τη διάρκεια του ταξιδιού επαναταξινομήθηκε ως «AG-17», ώστε να αντικατοπτρίζεται ο νέο του ρόλος ως εκπαιδευτικό πλοίο.

Τα επόμενα τέσσερα χρόνια πραγματοποιήθηκαν εκπαιδευτικά ταξίδια με διάφορους προορισμούς, συμπεριλαμβανομένων ευρωπαϊκών λιμανιών, της Καραϊβικής και του Κόλπου του Μεξικού. Στις 18&nbsp;Ιανουαρίου 1935 μετέφερε το 2ο Τάγμα του 4ου Συντάγματος Πεζοναυτών από το Νόρφολκ στο Πουέρτο Ρίκο για αποβατικές ασκήσεις. Στις 5&nbsp;Ιανουαρίου 1937 απέπλευσε από το Νόρφολκ για να φθάσει στον Ειρηνικό μέσω της Διώρυγας του Παναμά. Συμμετείχε σε περισσότερες αποβατικές ασκήσεις καθώς και σε ασκήσεις πυροβολικού στο Σαν Κλεμέντε. Στις 18&nbsp;Φεβρουαρίου, κατά τη διάρκεια των ασκήσεων, ένα βλήμα των 5&nbsp;ιντσών εξερράγη ενώ φορτωνόταν σε ένα από τα πυροβόλα του πλοίου. Η έκρηξη σκότωσε έξι πεζοναύτες και τραυμάτισε άλλους έντεκα. Το *Wyoming* έπλευσε αμέσως προς το Σαν Πέδρο και μετέφερε τους τραυματισμένους πεζοναύτες στο νοσοκομειακό πλοίο *[[USS Relief (AH-1)|Relief]]*.

Στις 3&nbsp;Μαρτίου το *Wyoming* αναχώρησε από το Λος Άντζελες με προορισμό τον Ατλαντικό. Έφτασε στο Νόρφολκ στις 23&nbsp;Μαρτίου και έγινε προσωρινά η ναυαρχίδα του Διοικητή της Μοίρας Εκπαίδευσης, από τις 15 Απριλίου έως τις 3 Ιουνίου. Στις 4&nbsp;Ιουνίου αναχώρησε για αποστολή καλής θέλησης στο Κίελο, στο οποίο έφθασε την 21η&nbsp;Ιουνίου. Αναχώρησε από τη Γερμανία στις 29 Ιουνίου και έφτασε στο Νόρφολκ στις 3 Αυγούστου.

Το *Wyoming* συνέχισε να πραγματοποιεί το συνηθισμένο του πρόγραμμα εκπαιδευτικών ταξιδιών στον Ατλαντικό μέχρι το 1941. Έκανε ένα ακόμη ταξίδι στην Ευρώπη το 1938· μετέφερε τους δοκίμους στη Χάβρη, την Κοπεγχάγη και το Πόρτσμουθ. Μετά το ξέσπασμα του Β΄ Παγκοσμίου Πολέμου τον Σεπτέμβριο του 1939 εντάχθηκε σε μια ναυτική εφεδρική δύναμη στον Ατλαντικό, μαζί με τα θωρηκτά *New York*, *Arkansas* και *[[USS Texas (BB-35)|Texas]]* και το αεροπλανοφόρο *[[USS Ranger (CV-4)|Ranger]]*. Στις 2&nbsp;Ιανουαρίου 1941 έγινε η ναυαρχίδα του Διοικητή της Δύναμης Περιπολίας-Εκπαίδευσης. Τον Νοέμβριο ανατέθηκαν στο παλαιό θωρηκτό καθήκοντα εκπαιδεύσεως πυροβολητών και λοιπών σχετικών ειδικοτήτων. Το πρώτο του ταξίδι σε αυτόν τον νέο ρόλο ξεκίνησε στις 25&nbsp;Νοεμβρίου· βρίσκονταν στον Κόλπο του Μέιν όταν έφθασαν τα νέα για την ιαπωνική επίθεση στο Περλ Χάρμπορ στις 7&nbsp;Δεκεμβρίου.

### Β΄ Παγκόσμιος Πόλεμος

Στην αρχή του πολέμου το Ναυτικό εξέτασε την επαναφορά του ως θωρηκτό, αλλά το σχέδιο αυτό απορρίφθηκε. Εν τέλει κατά τη διάρκεια της σύρραξης εκπαιδεύτηκαν χιλιάδες αντιαεροπόροι επί του *Wyoming*. Έπλεε κυρίως στην περιοχή του κόλπου του Τσέζαπικ, και οι συχνές εμφανίσεις του πλοίου στον κόλπο του έδωσαν το προσωνύμιο «το επιδρομικό του Τσέσαπικ».

Παρέμεινε στο Νόρφολκ από τις 12&nbsp;Ιανουαρίου έως τις 3&nbsp;Απριλίου 1944 για εκσυγχονισμό. Εκεί αφαιρέθηκε και ο τελευταίος πύργος κύριων πυροβόλων και στη θέση του εγκαταστάθηκαν τέσσερα δίδυμα και δύο μονά πυροβόλα των 127&nbsp;mm. Επίσης τοποθετήθηκαν νέα ραντάρ ελέγχου πυρός. Χάρη στις αλλαγές αυτές οι αντιαεροπόροι μπορούσαν να εκπαιδευτούν με τον πλέον σύγχρονο εξοπλισμό. Κατά τη διάρκεια του πολέμου εκπαιδεύτηκαν περίπου 35.000&nbsp;πυροβολητές.

Στις 30&nbsp;Ιουνίου 1945 απέπλευσε από το Νόρφολκ με προορισμό τη Νέα Υόρκη για επιπλέον τροποποιήσεις. Οι εργασίες ολοκληρώθηκαν έως τις 13&nbsp;Ιουλίου, μετά από τις οποίες απέπλευσε για τον Όρμο Κάσκο. Εκεί, εντάχθηκε στη Μικτή Δύναμη Επιχειρήσεων 69 (Composite Task Force 69, CTF 69) με αποστολή την ανάπτυξη τακτικών για την πιο αποτελεσματική των καμικάζι. Την 31η&nbsp;Αυγούστου η CTF 69 μετονομάστηκε σε Δύναμη Ανάπτυξης Επιχειρησιακών Μεθόδων ().

Το *Wyoming* παρέμεινε με αυτή τη μονάδα μέχρι το τέλος του πολέμου, και άρχισε να χρησιμοποιείται για τη δοκιμή νέου εξοπλισμού ελέγχου πυρός. Το καλοκαίρι του 1946, ο τότε σημαιοφόρος Τζίμι Κάρτερ, επιβιβάστηκε ως μέλος του τελευταίου πληρώματος του παλαιού θωρηκτού. Στις 11&nbsp;Ιουλίου 1947 το *Wyoming* κατέπλευσε στο Νόρφολκ όπου παροπλίστηκε. Το πλήρωμά του μεταφέρθηκε στο θωρηκτό *[[USS Mississippi (BB-41)|Mississippi]]* το χρησιμοποιούνταν σε αντίστοιχο ρόλο. Το *Wyoming* διαγράφηκε από τις τάξεις του Ναυτικού στις 16&nbsp;Σεπτεμβρίου και πωλήθηκε για σκραπ στις 30&nbsp;Οκτωβρίου. Έφτασε σε διαλυτήριο της Νέας Υόρκης στις 5&nbsp;Δεκεμβρίου.

## Σημειώσεις


## Παραπομπές


## Βιβλιογραφία
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Wyoming